Public procurement notice: Contract Notice
Published: 2025-09-05
Buyer: AAB Vejle
Country: DK
Region: DK032
Contract type: Services
Procedure: Negotiated with prior call for competition
CPV classification: 71000000 | 71311000: Civil engineering consultancy services
Estimated value: 4000000 DKK
Submission deadline: 2025-10-03
Award criteria: quality, price

Technical requirements: Jf. udbudslovens § 136, nr. 3, og § 137, stk. 1, nr. 5.
En ansøger, der er etableret i et land, der er optaget på EU-listen over ikkesamarbejdsvillige skattejurisdiktioner og ikke har tiltrådt WTO’s Government Procurement Agreement eller øvrige handelsaftaler, der forpligter Danmark til at åbne markedet for offentlige kontrakter for tilbudsgivere etableret i det pågældende land, er udelukket fra deltagelse i udbuddet, jf. udbudslovens § 134 a.
Jf. udbudslovens § 135, stk. 3 og § 137, stk. 1, nr. 6.
Ordregiver vil prækvalificere 5 tilbudsgivere.

Ved udvælgelsen blandt de konditionsmæssige og egnede ansøgere, vil Ordregiver vælge de 5 ansøgere, som i lyset af den udbudte opgave vurderes at have den bedste tekniske og faglige formåen baseret på de fremsendte referencer. 

Ordregiver vil ved udvælgelsen vurdere, hvilke ansøgere, der gennem de fremsendte referencer har dokumenteret de mest relevante referencer i forhold til den udbudte opgave. 

Ved relevante referencer forstås referencer, der er sammenlignelige med den udbudte opgave i art, kompleksitet og omfang. Der lægges i den forbindelse særlig vægt på, at ansøger i sine referencer vedrørende bygherrerådgivning dokumenterer erfaring med følgende områder:

a) Renovering og ombygning af almennyttigt byggeri, herunder i særdeleshed projekter omfattet af en helhedsplan, og hvor genhusning af beboerne, mens renoverings-/ombygningsarbejdet pågår, har været nødvendig.
b) Teknisk betonet bygherrerådgivning i relation til granskning og kvalitetssikring. 
c) Bygherrerådgivning i relation til håndtering af bygherres forpligtelser i forbindelse med projektering og udførelse (tid og ekstraarbejder). 
d) Håndtering af ansøgning om og udbetaling af støtte fra Landsbyggefonden, herunder udarbejdelse af materiale til opfyldelse af dokumentationskrav i forbindelse med ansøgning om støtte under udførelse af byggeriet samt i forbindelse med afslutning af byggeriet.

Det vurderes positivt, hvis flere af ovenstående punkter (a-d) indgår i samme reference. Referencerne vurderes ud fra en helhedsbetragtning, hvor referenceprojekter, som indeholder de fleste (eller alle) af de ydelser, som fremgår af ovenstående punkter (a-d), vil vægte højere end referencer, der kun delvist indeholder de nævnte elementer.

*****

Ordregiver forbeholder sig ret til at tildele kontrakten på baggrund af tilbudsgiverens indledende tilbud. 

Hvis Ordregiver ikke benytter denne adgang til at tildele kontrakten på baggrund af tilbudsgiverens indledende tilbud, vil Ordregiver forud for tildeling af kontrakten føre forhandlinger med tilbudsgiverne. Forhandlingerne forventes i forhold til de afgivne tilbud yderligere at kunne afdække og udvikle den samlede kvalitet af den tilbudte ydelse, herunder sikre forståelse af den proces og metode for opgavens udførelse, som tilbudsgiver tilbyder, samt imødekomme eventuelle risici, som processen måtte afdække. Efter forhandlingerne får tilbudsgiverne mulighed for at udarbejde justerede tilbud, på grundlag af de forhold, der har været præsenteret, drøftet og præciseret i forhandlingsfasen.
Den udbudte kontrakt omfatter bygherrerådgivning i forbindelse med realisering af Helhedsplanen Vestbyparken, Afd. 8, Vejle. 

Vestbyparken er en afdeling bestående af mange forskellige byggeafsnit, som er opført løbende fra 1930’erne frem til 1950’erne. Afdelingens 29 opgange rummer således boliger, der er meget forskellige. 

I overensstemmelse med Helhedsplanen skal der ske en renovering af samtlige boliger i afdelingen. 

For en nærmere beskrivelse af opgaverne forbundet med realiseringen af Helhedsplanen henvises til den opgavebeskrivelse, som indgår i udbudsmaterialet.

Bygherrerådgiverens ydelser fremgår af den projektspecifikke ydelsesbeskrivelse og dækker et bredt spektrum af bygherrerådgivningsydelser.

Opgaverne på bygherrerådgivningskontrakten vil dog primært relatere sig til følgende ydelser:

• Udarbejdelse af udbudsmateriale og gennemførelse af EU-udbud af totalentreprisekontrakt 
• Tilbudsvurderinger og kontrahering med totalentreprenør
• Kvalitetssikring og projektgranskning
• Rådgivning i forbindelse med genhusning af beboere
• Økonomistyring samt kontakt til Landsbyggefonden i forbindelse med gennemførelse af helhedsplan
• Bygherretilsyn og styring i forbindelse med projektering og udførelse 
• Håndtering af bygherreforpligtelser i forbindelse med projektering og udførelse
• Løbende opfølgning på aflevering af KS-materiale fra rådgivere og entreprenører
• Planlægning, indkaldelse og gennemførelse af afleveringsforretning og 1-års gennemgang, herunder mangelgennemgang og håndtering af mangelafhjælpning
 • Håndtering af IKT

Bygherrerådgivningen skal ydes i henhold til FRI og Danske Arkitekters ydelsesbeskrivelse for bygherrerådgivning, 2019, som præciseret i den projektspecifikke ydelsesbeskrivelse og i øvrigt på de i rådgivningsaftalen angivne vilkår.

De enkelte bygherrerådgivningsopgaver i forbindelse med helhedsplanen igangsættes løbende og kan efter Ordregivers ønske igangsættes ved en ATR, der fastlægger ydelsens omfang og pris.

Eligibility requirements: Ansøgere skal opfylde følgende økonomiske/finansielle minimumskrav for at kunne blive prækvalificeret: 

• Ansøger har haft en samlet årlig omsætning på mindst 10 mio. DKK i 2 af de seneste 3 disponible regnskabsår.
• Ansøgers soliditetsgrad har været mindst 20 % i det senest disponible regnskabsår.
• Ansøgers resultat efter skat har været positivt i 2 af de seneste 3 disponible regnskabsår.
• Ansøgers egenkapital skal være minimum 500.000 DKK i hvert af de seneste 3 disponible regnskabsår.

*****

Ansøger skal derfor oplyse ansøgers samlede nettoomsætning, soliditetsgrad (egenkapital/totale aktiver), resultat og egenkapital. Oplysningerne skal afgives for de seneste 3 disponible regnskabsår og skal afgives ved at udfylde ESPD del IV, afsnit B.

Med ”disponible regnskabsår” forstås regnskabsår, hvor der foreligger et afsluttet og godkendt årsregnskab.

Hvis ansøgning afgives af et konsortium og/eller hvis ansøger baserer sig på andre enheders formåen for at opfylde kravene til økonomisk og finansiel formåen, beregnes de efterspurgte økonomiske nøgletal konsolideret for alle konsortiedeltagere / konsolideret for ansøger og støttende enheder.
Ansøgere skal opfylde følgende tekniske/faglige minimumskrav for at kunne blive prækvalificeret:

• Ansøger skal have mindst en reference på ydet bygherrerådgivning i forbindelse med renovering og/eller ombygning af et alment boligbyggeri, hvor der har været behov for genhusning af beboerne, og med en byggesum på minimum 100 mio. DKK. Entreprisearbejderne på projektet skal være afleveret eller sendt i udbud inden for de seneste 5 år. 

*****

Ansøger skal beskrive ansøgers væsentligste igangværende eller afsluttede referencer som bygherrerådgiver, hvor ansøger har ydet byggeherrerådgivning i bred forstand, herunder med særligt fokus på bistand til den teknisk betonede bygherrerådgivning i relation til udarbejdelse af udbudsmateriale, granskning og kvalitetssikring af projekterne samt projektopfølgning og tilsyn.

Ved udvælgelse af referencerne ønskes der særligt fokus på referencer vedrørende renovering og ombygning af almennyttigt byggeri, hvor beboerne har skullet genhuses midlertidigt.

Ansøger bedes endvidere beskrive ansøgeres eventuelle bistand i relation til håndtering af ansøgning om og udbetaling af støtte fra Landsbyggefonden, herunder udarbejdelse af materiale til opfyldelse af dokumentationskrav.

Referencerne skal indeholde en uddybende beskrivelse af projektet og ansøgers rolle. Beskrivelsen bør således indeholde følgende oplysninger:

• Bygherre
• Projektets karakter (renovering, ombygning, nedrivning)
• Entrepriseform
• Ansøgers rolle og ydelser i projektet
• Honorarets størrelse
• Byggesum
• Varighed af projektet
• Tidspunktet for udførelse af opgaven (udførelsesår og samlet byggetid, herunder udbudstidspunkt og afleveringstidspunkt).

I det omfang en ansøger måtte have behov for at angive flere oplysninger, end hvad rubrikkerne i ESPD’et tillader, opfordrer Ordregiver ansøger til at anvende separate bilag til ESPD’et samt i den relevante rubrik i ESPD’et at angive bilagsnummeret for det pågældende dokument.

Der må maksimalt afleveres 5 referencer pr. ansøger/konsortium. Vedlægges der mere end 5 referencer, vil alene de første 5 angivne referencer bliver tillagt vægt ved vurderingen af prækvalifikationsansøgningen.

Oplysningerne afgives ved at udfylde ESPD del IV, afsnit C.
Vilkårene for udførelse er fastlagt i kontrakten, der indgår i udbudsmaterialet.
Se udbudsbetingelserne, pkt. 10.1.1
Se udbudsbetingelserne, pkt. 10.1.2
Se udbudsbetingelserne, pkt. 10.1.3
Klage over ikke at være blevet prækvalificeret skal være indgivet til Klagenævnet for Udbud inden 20 kalenderdage fra dagen efter afsendelse af underretning til de berørte ansøgere om, hvem der er blevet udvalgt. Klage over udbuddet skal være indgivet til Klagenævnet for Udbud inden 45 kalenderdage efter, at ordregiver har offentliggjort en bekendtgørelse i Den Europæiske Unions Tidende om, at ordregiveren har indgået en kontrakt. Fristen regnes fra dagen efter den dag, hvor bekendtgørelsen er blevet offentliggjort. Senest samtidig med at en klage indgives til Klagenævnet for Udbud, skal klageren skriftligt underrette ordregiveren om, at klage indgives til Klagenævnet for Udbud, og om, hvorvidt klagen er indgivet i standstill-perioden. I tilfælde, hvor klagen ikke er indgivet i standstill-perioden, skal klageren tillige angive, hvorvidt der begæres opsættende virkning af klagen. Klagen skal vedlægges et klagegebyr på 20.000 DKK. Se mere om indgivelse af klager på klagenævnets hjemmeside: www.klfu.dk.
Den udbudte kontrakt omfatter bygherrerådgivning i forbindelse med realisering af Helhedsplanen Vestbyparken, Afd. 8, Vejle. 

Vestbyparken er en afdeling bestående af mange forskellige byggeafsnit, som er opført løbende fra 1930’erne frem til 1950’erne. Afdelingens 29 opgange rummer således boliger, der er meget forskellige. 

I overensstemmelse med Helhedsplanen skal der ske en renovering af samtlige boliger i afdelingen. 

For en nærmere beskrivelse af opgaverne forbundet med realiseringen af Helhedsplanen henvises til den opgavebeskrivelse, som indgår i udbudsmaterialet.

Bygherrerådgiverens ydelser fremgår af den projektspecifikke ydelsesbeskrivelse og dækker et bredt spektrum af bygherrerådgivningsydelser.

Opgaverne på bygherrerådgivningskontrakten vil dog primært relatere sig til følgende ydelser:

• Udarbejdelse af udbudsmateriale og gennemførelse af EU-udbud af totalentreprisekontrakt 
• Tilbudsvurderinger og kontrahering med totalentreprenør
• Kvalitetssikring og projektgranskning
• Rådgivning i forbindelse med genhusning af beboere
• Økonomistyring samt kontakt til Landsbyggefonden i forbindelse med gennemførelse af helhedsplan
• Bygherretilsyn og styring i forbindelse med projektering og udførelse 
• Håndtering af bygherreforpligtelser i forbindelse med projektering og udførelse
• Løbende opfølgning på aflevering af KS-materiale fra rådgivere og entreprenører
• Planlægning, indkaldelse og gennemførelse af afleveringsforretning og 1-års gennemgang, herunder mangelgennemgang og håndtering af mangelafhjælpning
 • Håndtering af IKT

Bygherrerådgivningen skal ydes i henhold til FRI og Danske Arkitekters ydelsesbeskrivelse for bygherrerådgivning, 2019, som præciseret i den projektspecifikke ydelsesbeskrivelse og i øvrigt på de i rådgivningsaftalen angivne vilkår.

De enkelte bygherrerådgivningsopgaver i forbindelse med helhedsplanen igangsættes løbende og kan efter Ordregivers ønske igangsættes ved en ATR, der fastlægger ydelsens omfang og pris.

Winner: Mercell Holding ASA